Δελτίο Τύπου

**Η Παιδική Σκηνή Θεσσαλονίκης παρουσιάζει το διαδραστικό show**

**Αποκριά με μαγεμένα κομφετί**

**9-24 Μαρτίου στο Metropolitan Urban Theater**

**Σάββατο στις 18:00 και Κυριακή στις 11:30**

Μετά από τη μεγάλη επιτυχία που σημείωσε «Η Παναγία των Παρισίων», η Παιδική Σκηνή Θεσσαλονίκης επιστρέφει στο θέατρο Metropolitan, με ένα διαφορετικό, διαδραστικό αποκριάτικο show για όλη την οικογένεια!

Τρεις ηθοποιοί-ανιματέρ, ο Στέλιος Ζαφειρίου, η Ελένη Βουγιατζή και η Δήμητρα Γκουντιού, μεταμορφώνονται επί σκηνής στους αγαπημένους ήρωες του J.M. Barrie, Πίτερ Παν, Γουέντι και Τίνκερμπελ, προσκαλώντας τα παιδιά να βρουν τα μαγεμένα κομφετί που έκλεψε ο Κάπτεν Χουκ, ώστε όλοι μαζί να γυρίσουν στη Χώρα του Ποτέ: μια χώρα χωρίς οθόνες, στην οποία «βασιλεύουν» η αθωότητα, η ξεγνοιασιά και, πάνω απ’ όλα, το παιχνίδι!

Αντλώντας έμπνευση από τη διαχρονική ιστορία του Πίτερ Παν, η «Αποκριά με μαγεμένα κομφετί» είναι μια ξέφρενη αποκριάτικη γιορτή για μικρούς και μεγάλους «μασκαράδες», γεμάτη χορό, τραγούδι, διαδραστικά παιχνίδια, μαγεία και φαντασία. Φορέστε τις αποκριάτικες στολές σας και την καλύτερη διάθεσή σας και ελάτε να διασκεδάσουμε μακριά από τηλεοράσεις, υπολογιστές, τάμπλετ και κινητά!

**ΠΛΗΡΟΦΟΡΙΕΣ**

**Χώρος:** Metropolitan: The Urban Theater, Βασ. Όλγας 65 & Φλέμινγκ 2, Θεσσαλονίκη

**Ημέρες & ώρες παραστάσεων**: 9 έως 24 Μαρτίου, κάθε Σάββατο στις 18:00 και Κυριακή στις 11:30

**Τιμή εισιτηρίου**: **12 ευρώ** Γενική Είσοδος

**Αγορά εισιτηρίων:** <https://www.more.com/theater/apokria-me-magemena-komfeti/> & καθημερινά από το ταμείο του θεάτρου

**Τηλέφωνο κρατήσεων:** 2311 284 773

**Parking:** Ιδιωτικοί χώροι parking πλησίον του θεάτρου

**Σας ενδιαφέρει:**

* Το θέατρο Metropolitan είναι προσβάσιμο σε αναπηρικά αμαξίδια.
* Δεν επιτρέπεται η είσοδος στο θέατρο μετά την έναρξη του show.

**Περισσότερα:**

**Website Παιδικής Σκηνής Θεσσαλονίκης**: <https://www.paidikiskini.gr/>

**Facebook page Παιδικής Σκηνής Θεσσαλονίκης**: <https://www.facebook.com/paidikes.parastaseis>

**Instagram profile Παιδικής Σκηνής Θεσσαλονίκης**: <https://www.instagram.com/paidikiskiniskg/>